平時耐唔耐都會黎黃埔做野，因為負責既PROJECT就黎完，所以好快就要被調離開啦。一直都好想試呢間台灣餐廳，今日特登同同事一齊黎，叫左鹽酥雞肉燥湯麵同香酥排骨肉燥湯麵。2個湯麵既湯底其實都係一樣，唔同既就係D餸。鹽酥雞肉炸得香口，啖啖肉，好似係台灣夜市食到果個種味道，可惜香酥排骨既排骨肉質好一般，食落比較油，有改進既空間。以上呢杯台式奶茶，我只可以用「難飲」呢2個宇黎形容，味道唔似奶唔似茶又唔似水，真係飲到O哂咀。